stanford-oval/wikipedia huggingface dataset:
קרב הודו-סין השני
ההפיכה

ב-1945, חששו היפנים ממתקפה של בעלות הברית בהודו-סין. ממשלת וישי חדלה מלהתקיים, ומושל הקולוניה, ז'אן דקו, הכיר ואף יצר קשר עם הממשלה הזמנית של הרפובליקה הצרפתית. בתחילת מרץ, הוצבו כוחות יפניים מסביב לערים בהן שהה חיל מצב צרפתי, וב-9 במרץ, הגישו היפנים לצרפתים אולטימטום בו נדרשו להניח את נשקם. אלה שסירבו לאולטימטום זה - הוצאו להורג. היפנים אף הוציאו להורג קצינים בכירים צרפתים. חילות המצב בצפון הצליחו להעמיד התנגדות מסוימת, ותחת פיקודו של מייג'ור-ג'נרל מרסל אלסנדרי, הצליח טור של 5,700 חיילים צרפתים, רבים מהם מלגיון הזרים, לחצות את הגבול לסין.
הממשל הצרפתי התפרק למעשה, והיפנים החלו להפעיל לחץ על הממלכות האזוריות להכריז על עצמאות מצרפת. הקיסר באו דאי ששתף פעולה עם היפנים הקים את קיסרות וייטנאם. גם מלך קמבודיה ציית, אולם היפנים חשדו באהדתו לצרפתים, ועל כן החליפו אותו במנהיג הלאומני סון נגוק ת'אן (אנ') שהקים את ממלכת קמפוצ'יאה. בניגוד אליהם, מלך לאוס, סיסואנג ונג, לא הסכים לשתף פעולה עם היפנים וסירב להכריז עצמאות חרף זאת, הוכרזה לבסוף מדינת בובות לאוסית בשם ממלכת לואנג פרבאנג.
התנגדות

הרפובליקה הסינית, שנתנה מקלט לחיילים הצרפתים, וארצות הברית, לא ששו לפתוח במערכה להשבת השלטון הצרפתי בהודו-סין, שכן שתיהן התנגדו לשלטון קולוניאלי.
יחידות קומנדו בריטיות פעלו בהודו-סין החל מסוף 1944, ולאחר ההפיכה הוצנחה תגבורת לכוחות אלה, שהפעילו לחימת גרילה כנגד היפנים. יחידות צרפתיות שנמלטו מהודו-סין במרץ הצטרפו ליחידות הקומנדו על מנת לקחת חלק בלחימה. על אף הצלחות מסוימות בלאוס, שם האחיזה היפנית הייתה חלשה יותר, חסרו ליחידות הקומנדו הוראות מדויקות מממשלותיהן, ואף אמצעים לעריכת מתקפת-נגד גדולה. בצפון וייטנאם, כוחות הווייט מין של הו צ'י מין פתחו בלוחמת גרילה משלהם כנגד היפנים, והקימו בסיסים באזור הכפרי של וייטנאם. באזורים אלה, התנגדות היפנים הייתה דלילה שכן רוב הכוחות היפניים התרכזו בערים.
בצרפת, שאך זמן קצר לפני כן שוחררה מהכיבוש הנאצי, הוקם חיל המשלוח הצרפתי למזרח הרחוק, שהתכונן למסע להודו-סין על מנת להhלחם ביפנים. אולם, הכוחות היפנים הניחו את נשקם, לאחר שקיסר יפן הירוהיטו הודיע על כניעה, ב-19 באוגוסט, והגישו את כניעתם לווייט מין. עם התפטרותו של באו דאי מכס הקיסר, השתלט הווייט מין על האנוי. הכוחות היפניים במחוז תאי נגויין (Thái Nguyên) סירבו להניח את נשקם ונלחמו בווייט מין עד 26 באוגוסט. הו צי מין הכריז על עצמאות וייטנאם ב-2 בספטמבר.
תוצאות הקרב

לאחר הכניעה, נכנסו כוחות בריטים וכוחות הרפובליקה הסינית לשטחי הודו-סין והחלו לפרק את החיילים היפנים מנשקם. חיל המשלוח הצרפתי למזרח הרחוק הגיע לווייטנאם זמן קצר לאחר מכן, והשתלט על סייגון.
הודו-סין הצרפתית נותרה בכאוס עם סיום הכיבוש היפני. אדמירל ז'אן קדו, אשר תמך בממשל וישי, נשלח לצרפת על מנת להישפט. בלאוס, לאו איסרה הדיח את המלך באוקטובר והכריז על עצמאות המדינה. אולם, הממשלה נאלצה להימלט באפריל 1946, כאשר כוחות צרפתיים התקדמו לכיוון לאוס. בקמבודיה, עצרו הצרפתים את סון נגוק ת'אן. בווייטנאם, תפס הו צ'י מין את השליטה בצפון המדינה, והכין את הבמה למלחמת הודו-סין הראשונה.
ראו גם

הזירה הדרום-מזרח אסייתית
הפלישה להודו-סין
וייט מין
לקריאה נוספת

Windrow, Martin. The Last Valley: Dien Bien Phu and the French Defeat in Vietnam. Da Capo Press, 2005. ISBN 9780306814433.
קרנים

ערך זה עוסק בעם אירופאי קדום. אם התכוונתם למשמעות אחרת, ראו .
הקרנים (באיטלקית וונטית: Carni) היו עם קלטי שישב החל במאה ה-5 לפנה"ס במישורים שבין הריין במערב והדנובה במזרח. חבל ארץ זה חופף כיום לצפון מזרח איטליה, שטיריה וקרינתיה באוסטריה, וצפון-מערב סלובניה. בתוך זמן קצר באו הקרנים במגע עם עמי האזור האחרים, ובין היתר עם הוונטים האדריאטים, ההיסטרים והליבורנים. זהותם של הקרנים אבדה עם הכיבוש הרומי.
הקרנים העניקו את שמם לחבל קרניה (איטלקית Carnia; פורלן Cjargne) שבנפת אודינה במחוז פריולי-ונציה ג'וליה; לקראנסקה (סלובנית Kranjska) שבסלובניה ולקרינתיה (גרמנית Kärnten) שבאוסטריה.
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
צילוק

צילוק פנים באפריקה
אישה ברפובליקה הדמוקרטית של קונגו בעלת צילוק מסורתי על רוב אגן הגוף העליון. שנות ה-30 של המאה ה-20
כלי מודרני לצריבה
צילוק במסגרת טקס חניכה באגן נהר ספיק, בכפר קורוגו, 1975
צילוק הוא כל הליך קישוט הגוף אשר מערב יצירת שריטה, גירוד, צריבה או חיתוך לא עמוק לשם יצירת צלקת בצורת דוגמאות, סמלים או מילים על העור לשם השארותם באופן קבוע. בתהליך, נוצרות צלקות על ידי חיתוך העור או צריבתו. לעיתים, בעת ההחלמה, מונעים מהעור להצטלק בצורה טבעית וממשיכים בחיתוך או צריבה על מנת שהסימנים ייראו על הגוף בצורה מוחשית יותר.
סיבות

קיימות מגוון סיבות דתיות, אסתטיות וחברתיות לצילוק באופן דומה לביצוע קעקועים.
בולטות - צילוק על עורם של אנשים כהים, צילוק בולט יותר מאשר קעקועים.
מעבר שלב בחיים- לדוגמה בקרב שבטים מערב אפריקאים צילוק מסמן שלב מעבר בחיים כגון התבגרות מינית או נישואין. צילוק על בטן של נשים בקרב שבטים רבים מראה את השתוקקות האשה להפוך לאם והיכולת לסבול את כאב הצילוק הוא אינדיקציה לבגרותה הנפשית ומוכנתה.
העברת מסרים - שיוך לשבט או קבוצה אתנית. הדגשת תפקידים חברתיים, פוליטיים ודתיים קבועים.
ריפוי - כמה קבוצות בצפון גאנה כגון הדגומבה משתמשים בצילוק לשם ריפוי מספר חוליים כגון עוויתות, חצבת, דלקת ריאות, כאבי בטן וכו'. קיימת אמונה כי חוליים אלו מקורם בדם ובשעה שהעור נחתך בידי מרפא מסורתי ואבקה או מנה של תרופה מוכנסת לתוך הפצע, היא תזרום ישר לתוך מחזור הדם. כמו כן, בני הנובה מסודן סוברים כי צילוק מעל העין משפר את הראיה ואילו צילוק על הרקות מרפא מכאבי ראש.<הערה|/>
הנאה מהתהליך - במהלך הצילוק משוחררים אנדרופינים אשר משרים תחושת אופוריה.
שיטות

צילוק אינו הליך מדויק, משתנים רבים כגון סוג העור, עומק החתך וכן אופן הטיפול בזמן הריפוי גורמים לתוצאות להשתנות. לעיתים הצלקות נוטות להתפשט בהתרפאות ולכן לרוב, מאפייני הצילוק פשוטים כי פרטים מורכבים עלולים להמחק בהתרפאות.
שיטות > טיבוע

צריבה היא אחת השיטות לצילוק. היא דומה למיתוג בעלי חיים. פיסת מתכת מחוממת הנלחצת לתוך העור לשם הצריבה. מבחינה היסטורית, בשיטה זו קבעו בעלות על עבד או לשם הענשת פושעים אבל, כאומנות גוף, השיטה אינה נפוצה במיוחד בשל היותה לא מדויקת ונטיית הצלקות להתפשט בתהליך ההחלמה. כמו כן, היא לא מומלצת לאזורים עגלגלים של הגוף. שיטה מתקדמת יותר היא צריבה על ידי ריבוי צריבות קטנות. בשיטה זו, הצריבה נעשית באזור אחרי אזור של הצריבה ולא בפעם אחת ומאפשר דיוק ושליטה בתהליך.
שיטות > שרפה

משתמשים בכלי ליצירת כוויות על מנת ליצור את הצילוק. השרפה בהליך זה דומה במקצת לשריפת יבלות או נגעים אחרים בעור. קצה של תייל מחומם יוצר את הכוויה. שיטת צילוק זו פחות פופולרית.
שיטות > לייזר

מונח שהוטבע על ידי סטיב הוורט ( Steve Haworth) אשר היה חלוץ בשימוש בטכניקה בתחום של אמנות גוף. המונח הטכני הוא צריבה ניתוחית חשמלית או באנגלית "electrosurgical branding". למרות שמבחינה טכנית ניתן להשתמש בלייזר רפואי לשם הצילוק, לרוב לא מדובר בקרן לייזר אמיתית אלא במכשיר שחותך וצורב את העור בדומה להליך של הלחמה. ניצוצות חשמליים פורצים מהמכשיר שמוחזק ביד ונוגעים בעור לשם יצירת הצלקת על ידי האידוי שלה. הליך זה של צילוק מדויק יותר כיוון שניתן לווסת את העומק וטבע הנזק שנעשה לעור. בשעה שבצריבה רגילה, חום מועבר לרקמות שמסביב לצריבה והן גם נשרפות וניזוקות. צריבה מסוג זה מאדה את העור בדיוק רב ובמהירות כך שמקטין את הנזק נוצר לעור שמסביב. הדבר גורם לכך שהכאב וזמן הליך הריפוי הוא הרבה יותר קל וקצר בהשוואה לשיטות אחרות.
שיטות > צריבה קרה

דומה לטיבוע רק בהבדל עיקרי אחד. המתכת מקוררת לטמפרטורה נמוכה במיוחד (כגון טמפרטורה של חנקן נוזלי) ואז מוצמדת לעור. בשיטה זו, גורמת לשיער על הצריבה לגדול מחדש לבן ולא יוצרת שום קלואיד. שיטה זו משמשת גם סימול חיות משק. שיטה צריבה זו לא נפוצה.
שיטות > חיתוך

חיתוך העור לצורך קישוטו. אל לבלבל את המושג הזה עם פגיעה עצמית.
שיטות > תחיבה

חומר אדיש כגון חימר או אפר נתחב לתוך פצע, צלקת היפרטרופית נוצרת תוך כדי תהליך ההבראה.
סכנות

צילוק גורם נזק וטראומה לעור. אינפקציה היא תוצאה נפוצה כשכלי הצילוק לא מעוקרים כיאות. נוסף על סכנה זו, צילוק מקושר בין השאר להתפשטות של איידס ושל הפטיטיס C כשכלי הצילוק עוברים בין אנשים שונים.
הערות שוליים

↑  Brighton Journalism – The new craze in body modification
↑  "African scarification to decorate and beatify the body". Ezakwantu.com. אורכב מ-המקור ב-2012-10-20. נבדק ב-2012-10-17.
↑  "Scarification and Cicatrisation among African cultures". Rand African Art. נבדק ב-2012-10-17.
↑  "Scarification: Leaving your Mark". Travel Blog. נבדק ב-2012-10-17.
↑  National Geographic – Scarification: Ancient Body Art Leaving New Marks
↑  Gomo, E; Chibatamoto, P P; Chandiwana, S K; Sabeta, C T (1997-12-01). "Risk factors for HIV infection in a rural cohort in Zimbabwe: a pilot study". The Central African Journal of Medicine. 43 (12): 350–354. ISSN 0008-9176. PMID 9631112.
↑  Orubuloye, I.O.; Caldwell, Pat; Caldwell, John C. (1995). "A note on suspect practices during the AIDS epidemic: vaginal drying and scarification in southwest Nigeria". Health Transition Review. 5: 161–165. ISSN 1036-4005. JSTOR 40652160.
↑  Bardia, Aditya; Williamson, Eric E.; Bauer, Brent A. (2006-05-27). "Scarring moxibustion and religious scarification resulting in hepatitis C and hepatocellular carcinoma". The Lancet (באנגלית). 367 (9524): 1790. doi:10.1016/S0140-6736(06)68775-8. ISSN 0140-6736. PMID 16731275. S2CID 43248476.
| --- | --- |
בקרת זהויות :  NLI: 987007542146705171  LCCN: sh2001006368  NKC: ph323757
קבוצת אסקום

|  נתונים כלליים |
| --- | --- |
 תקופת הפעילות:  1994–הווה (כ־30 שנה) 
 מיקום המטה:  קישינב 
 ענפי תעשייה:  תעשיית הנפט 
 מוצרים עיקריים:  שמן 
  
 www.ascom-sa.com
 
קבוצת אסקום היא חברת נפט וגז טבעי במולדובה.
החברה הוקמה ב-25 במרץ 1994, נשיא החברה הוא אנטול סטאטי ולו ארבעה סגנים: סבטלנה סובין, גבריאל סטאטי, ולריו סברדלוב ואנדריי באסטובוי.
התחומים בהם עוסקת החברה הם:
מחקר ופיתוח שדות נפט וגז
מסחר בנפט, גז, מוצרי נפט וגז נוזלי
אספקת שירותי קבלן לחברות נפט וגז אחרות
עבודות ציבוריות כולל הקמת מתקני ייצור נפט וגז, צינורות, מכלים ועוד.
באוקטובר 2005 הקימה החברה חברת בת (אסקום גרופ בלקן) לטיפול בשני שדות נפט וגז בטורקמניסטן (Depe Gotur ו-Barsa Gelmez). במרץ 2006 החלה החברה ביצור נפט בשדה Depe Gotur.
ביולי 2000 מקבלת אסקום רישיונות לארבעה אזורים באגן הים הכספי בחבל מנגיסטו שבקזחסטן. ב-2003 מתגלה מצבור משמעותי של נפט בשדה הנפט מזרח בוראנקול, באותה שנה מוקם צינור נפט באורך 50 ק"מ בין השדות בוראנקול וטולקין (שניהם בקזחסטן).
ב-2005 נחתם חוזה גדול לחיפוש ויצור נפט בסודאן . ב-2006 השקיעה אסקום 150 מיליון דולר בפיתוח דרכי גישה ובבדיקות ססמיות ברישיונות בסודן.
החברה מייצרת כ-500 אלף טון נפט לשנה וכ-1.3 מיליארד מטר מעוקב של גז טבעי בשנה. הנהלת החברה יושבת בעיר קישינב, לחברה כ-500 עובדים. אסקום מחזיקה בקזחסטן עתודות של כ-10 מיליון טון נפט וכ-13 מיליארד מטר מעוקב גז טבעי.
הערות שוליים

↑  חתימת החוזה לחיפושי נפט בסודן
רוזי פרז

| --- | --- |

 לידה:  6 בספטמבר 1964 (בת 60) בשוויק, ארצות הברית 
 מדינה:  ארצות הברית ארצות הברית
 תקופת הפעילות:  מ-1989 
 מקום לימודים:  לוס אנג'לס סיטי קולג'  תיכון גרובר קליבלנד 
 בן או בת זוג:  Eric Haze (2013–?) 
 פרסים והוקרה:  פרס עולם התיאטרון (2001) 
 פרופיל ב-IMDb
 
רוזי פרז, 2009
רוזה מריה "רוזי" פרז (באנגלית: Rosa María "Rosie" Pérez; נולדה ב-6 בספטמבר 1964) היא שחקנית קולנוע, במאית, כוריאוגרפית ורקדנית אמריקאית, מועמדת פרס אוסקר ופרס גלובוס הזהב לשחקנית משנה בסרט קולנוע ומועמדת שלושה פרסי אמי על עבודתה ככוריאוגרפית.
ביוגרפיה

פרז נולדה ברובע ברוקלין שבניו יורק, להורים מהגרים מפוארטו ריקו, וגדלה כקתולית אדוקה. אמה, זמרת, לידיה פרז הייתה נשואה לוונטורה פרז בזמן לידתה של בתה, אולם אביה הביולוגי של פרז הוא ימאי בשם איסמאיל סראנו.
את מרבית ילדותה העבירה פרז במשפחת אומנה, כיוון שלא הסתדרה עם אמה.
פרז למדה ב"תיכון גרובר קליבלנד" שברובע קווינס ולאחר מכן ב"מכללת הקהילה" בלוס אנג'לס.
פרז היא גם פעילה חברתית בארגונים למען חולי איידס, בהם החלה פרז להשתתף לפני שאמה מתה מהמחלה.
תחום נוסף שפרז מנסה לקדם הוא לימודי אמנות בהתנדבות בבתי ספר בשכונות מצוקה בניו יורק, במטרה להוות אמצעי להביע רגשות.
קריירת משחק

פרז החלה את דרכה בתור רקדנית מקצועית בתוכניות הטלוויזיה "Soul Train" ו-"In Living Color". בעת שרקדה במועדון לילה מקומי הבחין בה במאי הסרטים ספייק לי והחליט לצרף אותה לסרטו "עשה את הדבר הנכון" ב-1989, בסרט הופיעה פרז בתפקידה של טינה, חברתו הפורטו ריקנית של מוקי (ספייק לי).
בעקבות תפקיד הבכורה שלה קיבלה פרז מספר הצעות לתפקידי משנה והופיעה בדרמה הקומית של ג'ים ג'ארמוש "מונית לילה" בה מגלמת פרז נוסעת בשם אנג'לה, לאחר מכן שיחקה פרז בדרמה "גברים לבנים אינם יכולים".
בשנת 1993 שיחקה פרז בדרמה של פיטר ויר "ללא פחד", בה גילמה פרז את קרלה רודריגו, ניצולת תאונת מטוס ביחד עם בעלה מאני (בניסיו דל טורו), קרלה משותקת מהלם הכאב רגשי והאשם על אובדן בנה הפעוט בתאונה. על משחקה בסרט קיבלה פרז את פרס פסטיבל הסרטים הבינלאומי בברלין.
ב-1997 גילמה פרז את הנערה הקשוחה פרדיטה דורנגו, חברתו של הבחור הצעיר והאנרכיסטי רומאו דה לה רוסה (חאווייר ברדם) בסרט הספרדי "לרקוד עם השטן", הזוג מחפש אנשים לשם הקרבתם, הם חוטפים זוג תיכוניסטים, ונוסעים לכיוון לאס וגאס.
ב-2005 החלה פרז לדבב בסדרת האנימציה "רוץ, דייגו, רוץ!" את דמותה של קליק, מצלמה שובבה וחצופה המסוגלת לזהות חיות ואת מיקומן רק לפי שמיעת קולן.
ב-2008 השתתפה פרז בקומדיה "פיינאפל אקספרס". בשנת 2012 שיחקה בקומדיה "דירות קטנות" בכיכובו של מאט לוקאס.
פילמוגרפיה נבחרת > קולנוע

עשה את הדבר הנכון (1989)
מונית לילה (1991)
גברים לבנים אינם יכולים (1992)
לב אוהב (1993)
ללא פחד (1993)
זה יכול לקרות גם לך (1994)
לרקוד עם השטן (1997)
אשת ה-24 שעות (1999)
הדרך לאל-דוראדו (2000)
הבחורים בחיי (2001)
בלוז בלקאוונה (2005) - סרט טלוויזיה
פיינאפל אקספרס (2008)
שקרים במבט רגיל (2010) - סרט טלוויזיה
פיט סמולס מת (2010)
דירות קטנות (2012)
היועץ (2013)
האלים משתוללים (2013)
פורטוריקנים בפריז (2015)
חמישה לילות במיין (2016)
המתים אינם מתים (2019)
הדבר האחרון שהוא רצה (2020)
ציפורי הטרף: והארלי קווין המהממת (2020)
קליפורד הכלב האדום הגדול (2021)
פילמוגרפיה נבחרת > טלוויזיה

באושר ועושר: אגדה לכל ילד (1997-1995) - דיבוב
ליפסטיק ג'ונגל (2009-2008)
משלחת חיפוש‏ (2016)
Pure‏ (2017)
הדיילת (2020 - 2022)
מאיה ושלושת הלוחמים (2021-הווה) - דיבוב
כבודו (2023)
קאובוי ביבופ: הסרט

| --- | --- |

כרזת הסרט המקורית
 מבוסס על:  קאובוי ביבופ 
 בימוי:  שנישירו ווטנבה 
 הופק בידי:  Masahiko Minami, Masuo Ueda 
 תסריט:  Keiko Nobumoto, Hajime Yatate 
 עריכה:  Shūichi Kakesu 
 מוזיקה:  יוקו קאנו 
 מדינה:  יפן 
 חברת הפקה:  סאן רייז, בונז, באנדאי ויז'ואל
 חברה מפיצה:  Sony Pictures Entertainment Japan 
 שיטת הפצה:  וידאו על פי דרישה 
 הקרנת בכורה:  2001 
 משך הקרנה:  116 דק' 
 שפת הסרט:  יפנית 
 סוגה:  סרט פעולה, מערבון, נאו-נואר, אנימה ומאנגה מסוגת מדע בדיוני, סרט מדע בדיוני, מערבון חלל 
 הכנסות באתר מוג'ו:   cowboybebop
 cowboybebop.org
 דף הסרט ב־IMDb
 
קאובוי ביבופ: הסרט (ביפנית: カウボーイビバップ 天国の扉) הוא סרט פעולה-מדע בדיוני בסגנון אנימה משנת 2001 המבוסס על סדרת האנימה הפופולרית "קאובוי ביבופ" אותה יצר האג'ימה יאטאטה.
הסרט הופק על ידי אולפני סאן רייז אשר פיתחו בעבר את הסדרה המקורית, וכמו גם אולפני בונז, ואולפני באנדאי ויז'ואל. הקרנת הבכורה של הסרט התקיימה ביפן ב-1 בספטמבר 2001. הסרט הרוויח מעל ל-3 מיליון דולרים ברחבי העולם.
תקציר העלילה

עלילת הסרט מתרחשת בשנת 2071, חמישים שנה לאחר שאסון שאירע בירח הוביל לכך שחלק גדול מהאנושות נטש את כדור הארץ והתיישב בכוכבי לכת וירחים אחרים. גיבורי הסרט הם צוות ציידי ראשים מיומן שיוצאים בעקבותיהם של הפושעים המסוכנים ביותר במערכת השמש. הצוות, אשר מונהג על ידי ספייק שפיגל הכריזמטי, כולל גם את החברים ג'ט בלק שלו זרוע קיברנטית, אישה מסתורית ששמה פיי ולנטיין, האקרית המחשבים אד, וכלב הולש קורגי האינטליגנטי ששמו איין (קיצור של איינשטיין).
הצוות מסתבך לאחר שטרוריסט מסתורי המכונה וינסנט וולאג'ו מנסה להשמיד את האוכלוסייה האנושית במאדים באמצעות נשק ביולוגי קטלני.
בעקבות כך ספייק והצוות שלו נדרשים כעת ללכוד את וולאג'ו ולסכל את הפיגוע.
דיבוב

| דמות | דיבוב ביפנית | שחקן דיבוב אנגלי |
| --- | --- | --- |
| ספייק שפיגל | קויצ'י יאמדרה | סטיב בלום |
| פיי ולנטיין | מגומי היישיבארה | ונדי לי |
| ג'ט בלאק | אונשו אישיזוקה | בו בילינגסלי |
| אדוארד וונג | אאוי טאדה | מליסה פאהן |
| אלקטרה אובילו | אי קוביאשי | ג'ניפר הייל |
| וינסנט וולאג'ו | טסוטומו איזובה | דארן נוריס |
| לי סמפסון | יוג'י אודה | דייב ויטנברג |
| ראשיד | מיקי קרטיס | ניקולס גסט |
פסקול

פסקול הסרט הולחן על ידי המלחינה יוקו קאנו ובוצע על ידיה יחד עם להקתה Seatbelts(אנ').
הערות שוליים

↑  Cowboy Bebop: The Movie (2001) - Release info - IMDb (באנגלית אמריקאית), נבדק ב-2024-01-14
↑  Cowboy Bebop: The Movie - Anime News Network, www.animenewsnetwork.com
קליף רובינסון (1966)

ערך זה עוסק בכדורסלן אשר שיחק בין השנים 1989–2007. אם התכוונתם לכדורסלן אשר שיחק בין 1979–1994, ראו .
| --- | --- |
 לידה:  16 בדצמבר 1966 באפלו, מדינת ניו יורק, ארצות הברית
 פטירה:  29 באוגוסט 2020 (בגיל 53) פורטלנד, ארצות הברית 
 עמדה:  סמול פורוורד, פאוור פורוורד
 גובה:  2.08 מטר
 מספר:  3, 30
 מכללה:  אוניברסיטת קונטיקט
 דראפט:  בחירה מספר 36, 1989 פורטלנד טרייל בלייזרס
 קבוצות כשחקן
 1989–1997   1997–2001   2001–2003   2003–2005   2005–2007:  פורטלנד טרייל בלייזרס   פיניקס סאנס   דטרויט פיסטונס   גולדן סטייט ווריורס   ניו ג'רזי נטס
 הישגים כשחקן
 בחירה אחת למשחק האולסטאר ‏(1994)   שתי בחירות לחמישיית ההגנה השנייה (2000, 2002)   השחקן השישי של העונה (1993)
 
קליפורד רלף "קליף" רובינסון (באנגלית: Clifford Ralph "Cliff" Robinson;‏ 16 בדצמבר 1966 – 29 באוגוסט 2020) היה כדורסלן אמריקאי, ששיחק בחמש קבוצות שונות בליגת ה-NBA. רובינסון היה ידוע כ"איש ברזל" בעל סיבולת משחק גבוהה, ועם 1,380 משחקים בליגה הוא בין 15 השחקנים ששיחקו בה הכי הרבה משחקים.
קריירת המכללות

רובינסון שיחק עבור אוניברסיטת קונטיקט. רובינסון זכה עם קונטיקט בטורניר ה-NIT, הטורניר השני בחשיבותו לאחר טורניר אליפות המכללות בכדורסל. בשנת 2007 האוניברסיטה תלתה את גופייתו (עם הספרות '00') על גג אולמה בטקס לכבודו.
קריירת NBA > פורטלנד טרייל בלייזרס (1989–1997)

רובינסון נבחר על ידי הפורטלנד טרייל בלייזרס בסיבוב השני של דראפט 1989, בבחירה ה-36 בסך הכול. הוא שיחק עבור הקבוצה במשך שמונה עונות. הקבוצה הגיעה לפלייאוף בכל אחת מעונות אלה, ובשנים 1990 ו-1992 אף הגיעה לסדרת הגמר. בעונת 1992–1993 זכה רובינסון בפרס השחקן השישי של העונה עם ממוצעים של 19.1 נקודות, 6.6 כדורים חוזרים ושיא קריירה של 1.99 חסימות למשחק. הוא נבחר לשחק באולסטאר בשנה לאחר מכן. עד עונת 1994–1995 שיחק רובינסון בכל אחד ממשחקי הקבוצה, 461 משחקים ברציפות. רצף זה, המהווה גם שיא למשחקים ברציפות במדי הטרייל בלייזרס, נשבר ב-22 בפברואר 1995, במשחק נגד גולדן סטייט ווריורס.
קריירת NBA > המשך הקריירה

לאחר עונת 1996–1997, רובינסון חתם כשחקן חופשי בפיניקס סאנס ובה שיחק 4 עונות. הישגו המרכזי בתקופה זו היה השוואת שיאו לנקודות למשחק בודד, עם 50 הנקודות שקלע נגד הדנבר נאגטס ב-16 בינואר 2000. בעת השוואת שיא זה, רובינסון היה לשחקן המבוגר ביותר שקולע 50 נקודות במשחק.
לאחר תקופתו בפיניקס הוא הוחלף במסגרת טרייד עם הדטרויט פיסטונס, ולאחר מכן עבר לגולדן סטייט ווריורס. עונתו הראשונה בקבוצה זו הייתה גם הראשונה בה רובינסון לא הגיע עם קבוצתו לפלייאוף. באמצע עונת 2004–2005 עבר לניו ג'רזי נטס וכעבור שנתיים פרש ממשחק פעיל.
פרט למספר המשחקים הרב ששיחק, בין הישגיו האישיים רובינסון הוא קליעה של מעל 1,000 שלשות בקריירה, השחקן הגבוה ביותר שהגיע להישג זה עד דרק נוביצקי.
מחוץ ל-NBA

בשנת 2013 השתתף בעונה ה-28 של תוכנית הריאליטי האמריקאית הפופולרית הישרדות. מוטיב העונה היה חלוקת המתמודדים לפי תכונות אופי, רובינסון מוין לשבט ה"כוח" (Brawn) והיה המודח החמישי בתוכנית.
כחלק מ"דיפלומטיית הכדורסל" שקידם שחקן העבר דניס רודמן, בשנת 2014 נכלל רובינסון בסגל למשחק ראווה שהתקיים בקוריאה הצפונית לכבוד יום הולדתו של רודן המדינה קים ג'ונג-און.
רובינסון תמך בלגליזציה של סמים קלים למטרות רפואה ופנאי כאחד.
ב-29 באוגוסט 2020, נפטר רובינסון והוא בן 53.
הערות שוליים

↑  רשימת השחקנים שהשתתפו במספר משחקי ה-NBA הרב ביותר, באתר basketball-reference.com
↑  אבל ב-NBA: קליף רובינסון הלך לעולמו בגיל 53 בלבד, באתר וואלה, 29 באוגוסט 2020
| --- | --- |
בקרת זהויות :  GND: 1216842639  VIAF: 15159939272525250059   WorldCat (עם VIAF): 15159939272525250059
קלייר סקינר

| --- | --- |
אין תמונה חופשית
 לידה:  1965 (בת 59 בערך) המל המפסטיד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1989 
 מקום לימודים:  האקדמיה למוזיקה ולאמנויות הדרמה של לונדון  בית ספר קוונדיש 
 בן או בת זוג:  צ'ארלס פאלמר (2001–2015)   יו דניס (2017–?) 
 פרופיל ב-IMDb
 
קלייר סקינר (באנגלית: Claire Skinner; נולדה ב-1965) היא שחקנית אנגלייה. בבריטניה היא מוכרת כשחקנית טלוויזיה, בעיקר מתפקידה כסו ברוקמן בסדרת הטלוויזיה "לא ממש סיטקום" (אנ').
ביוגרפיה

נולדה בהמל המפסטד בשם לורן קלייר סקינר, הבת הצעירה במשפחתה. אביה היה בעל חנות ואמה ילידת אירלנד הייתה מזכירה. סקינר הייתה ביישנית בילדותה, חלומה היה להיות שחקנית והיא השקיעה עצמה במשחק והזניחה את הלימודים בבית הספר "קבנדיש סקול" שבו למדה. לדבריה "היא עברה בקושי את הבחינות (A-levels)". היא למדה משחק באקדמיה למוזיקה ולאמנויות הדרמה של לונדון ואחר כך הצטרפה ללהקה השייקספירית המלכותית.
התפקיד הראשון שלה היה במחזה "Hanky Park" מאת וולטר גרינווד בתיאטרון הרפרטוארי אולדהם, שאותו היא מגדירה כ"התחלה מסורתית מאוד". היא מוכרת מתפקידה כקלייר בסדרה הקומית הבריטית "Life Begins", ובתפקיד לוסינדה הסו שף בעונה הראשונה של הסיטקום "שף!" (אנ') לצדו של לני הנרי. מ-2007 ועד 2014 גילמה את סו ברוקמן בסדרה זוכת הפרסים "לא ממש סיטקום". במשך שנים רבות העדיפה תפקידים בתיאטרון על פני אלה שעל המסך, כי הייתה מאוכזבת מהפרויקטים בטלוויזיה (פרט לאלה של מייק לי).
סקינר עבדה עם במאים שונים בהם מייק לי, בסרט "מותק של חיים" ובסרט "עירום". היא עבדה גם עם טרוור נאן, טים ברטון וסם מנדס. היא זוכרת במיוחד את הבמאי אלן אייקבורן, והיא מציינת שהוא היווה השפעה גדולה מאוד עליה ודחף אותה מאוד.
סקינר השתתפה בתפקידי אורח בסדרות טלוויזיה שונות כמו "הדרך לקנדלפורד" בתפקיד גברת מייסי. ב-2011 שיחקה בספיישל חג המולד של "דוקטור הו" בפרק "הדוקטור, האלמנה וארון הבגדים".
ביוגרפיה > חיים אישיים

סקינר נשואה לבמאי צ'ארלס פאלמר, בנו של השחקן ג'פרי פאלמר. לבני הזוג יש שני בנים.
פרסים

1992 - זכתה בפרס Geneva Stars de Demain לשחקנית הטובה ביותר על הופעתה בסרט "מותק של חיים"
1995 - זכתה בפרס השחקנית הטובה ביותר מחוג מבקרי התיאטרון על תפקידה ב"ביבר הזכוכית"
1995 - זכתה בפרס "טיים אאוט" עבור ההופעה הטובה ביותר על תפקידה ב"ביבר הזכוכית"
1996 - הייתה מועמדת לפרס לורנס אוליבייה לשחקנית המשנה הטובה ביותר על תפקידה ב"ביבר הזכוכית"
2009 - הייתה מועמדת לפרס באפט"א עבור ההופעה הקומית הטובה ביותר על תפקידה ב-" Outnumbered"
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1989 | הסיפור שלי עם רייצ'ל | The Rachel Papers | גלוריה |  |
| 1990 | מותק של חיים | Life Is Sweet | נטלי |  |
| 1993 | עירום | Naked | סנדרה |  |
| 1994 | שובו של הבן | The Return of the Native | תומאסין | סרט טלוויזיה |
| 1995 |  | I.D. | מארי |  |
| 1995 |  | Clockwork Mice | פיירי |  |
| 1999 |  | You're Dead | ג'ו |  |
| 1999 | נער ליווי | The Escort | פטרישה | שם מקורי: Mauvaise Passe |
| 1999 | סליפי הולו | Sleepy Hollow | בת' קיליאן |  |
| 2001 | יומנה של ברידג'ט ג'ונס | Bridget Jones's Diary | מגדה |  |
| 2003 |  | The Booze Cruise | לאון סוול | סרט טלוויזיה |
| 2003 | אירואיקה | Eroica | ג'וזפין דיים | סרט טלוויזיה |
| 2004 |  | Strings | ג'ינה | גרסה אנגלית |
| 2005 |  | Class of '76 | ד"ר קייט טרמיין | סרט טלוויזיה |
| 2006 |  | The Family Man | נטלי סימפסון | סרט טלוויזיה |
| 2007 |  | The Trial of Tony Blair | ניקי | סרט טלוויזיה |
| 2007 |  | You Can Choose Your Friends | ג'יין ארדן | סרט טלוויזיה |
| 2007 | ומתי ראית את אביך לאחרונה? | And When Did You Last See Your Father? | ג'יליאן |  |
| 2008 |  | The Commander: Abduction | פיונה | סרט טלוויזיה |
| 2011 |  | Eliminate: Archie Cookson | קמילה |  |
| 2021 | חיים במנוסה | Boxing Day | קרוליין |  |